L-eks rapporteur tal-Kunsill tal-Ewropa dwar l-assassinju ta' Daphne Caruana Galizia, Pieter Omtzigt, kiteb lic-chairperson tal-Kumitat dwar ir-regoli tal-Assemblea Parlamentari tal-Kunsill tal-Ewropa, biex jinvestiga lid-deputat tal-Partit Laburista, Rosianne Cutajar. Ftit taż-żmien ilu rriżenjat b'mod temporanju minn Segretarju Parlamentari wara allegazzjonijiet li ħadet flus b'rabta ma propjetà, mingħand Yorgen Fenech, akkużat b'involviment fl-assassinju tal-ġurnalista Daphne Caruana Galizia. Biex dan il-kumitat jibda investigazzjoni hemm bżonn ta' petizzjoni b'minn tal-inqas 20 firma iżda b'kollox inġabru 33 firma ta' persuni ġejjin minn gruppi politiċi differenti fuq livell Ewropew. Rosianne Cutajar tirriżenja minn Segretarju Parlamentari Din hi l-ewwel darba li dan il-Kumitat qed jintalab biex jinvestiga kunflitt ta' interess minn membru tal-Assemblea Parlamentari. Id-diskors ta' Cutajar kien sar fis-26 ta' Ġunju tal-2019. Omtzigt kompla jgħid li l-attitudni ta' Cutajar probabbilment tmur kontra l-kodiċi tal-etika. Stenniet lil Jason biex tagħtih xebgħa handbag – Yorgen Fenech Pieter Omtzigt jinnota, fl-ittra tiegħu, kif Daphne Caruana Galizia kienet kitbet b'mod estensiv dwar il-konsorzju tal-Electrogas, il-Panama Papers u dwar il-kumpanija sigrieta f'Dubai 17 Black, li wara kien żvelat li hi ta' Yorgen Fenech li kien direttur tal-Electrogas. Jgħid kif 17 Black kienet tilgħab parti importanti fir-rapport tiegħu. Ftit xhur wara d-diskors li kienet għamlet Rosianne Cutajar, f'Ġunju tal-2019, Yorgen Fenech, is-sid ta' 17 Black kien ġie arrestat, f'Novembru tal-2019, b'rabta mal-assassinju ta' Daphne Caruana Galizia. Ikompli billi jsemmi r-rabtiet ta' Rosianne Cutajar ma' Yorgen Fenech. F'Diċembru li għadda, it-Times of Malta u MaltaToday ppubblikaw stejjer fejn qalu li Cutajar ħadet €46,500 fi flus kontanti għal senserija ta' propjetà fl-Imdina lil Yorgen Fenech, u mbagħad ma ddikjarathomx lill-Kabinett. Il-ftehim ġie ffirmat f'Mejju tal-2019, meta Fenech kien ġa magħruf bħala s-sid ta' 17 Black. Il-ftehim eventwalment spiċċa fix-xejn meta Fenech ġie arrestat. Omtzigt enfasizza li Cutajar kellha tinforma dwar il-kunflitt ta' interess jew possibiltà ta' kunflitt ta' interess qabel ma ffirmat emendi u tkellment kontra r-rapport tiegħu. Hu ssugerixxa wkoll biex Cutajar tippreżenta d-dikjarazzjoni tal-interessi tagħha għat-tlett snin li għaddew. Newsbook.com.mt jinsab infurmat li Pieter Omtzigt, din il-ġimgħa, informa lil Rosianne Cutajar dwar din il-mozzjoni u talab għar-reazzjoni tagħha iżda baqa' mingħajr tweġiba. Minn 16-il ħaġa Malta għamlet 1 biss – Omtzigt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60827b7f1d07a_rand.td-a-rec-img{text-align:left}.td_uid_3_60827b7f1d07a_rand.td-a-rec-img img{margin:0 auto 0 0}